Sarek aurkeztutako mozioa onartu izanarekin pozik daudela adierazi dute: “Hasteko, esan PSE-EE, EAJ- PNV, EH Bildu eta Irabazik osatzen duten Eibarko Udaleko Bozeramaile Batzordeak Eibarko Sarek aurkeztutako mozioa onartu izana benetan pozgarria iruditzen zaigula eta, horrekin batera, txalogarria presoen urruntzearen aurka eta espetxe politika berri baten alde erakutsi duten jarrera. Guretzat hau oso garrantzitsua da, Udaletxeak direlako herritarrentzat instituziorik gertukoenak eta elkarbizitzarako eta bakerako gizartean espetxe politika hau aldatzearen alde dagoen kontsentsua instituzioetan irudikatzea behar beharrezkoa dela uste dugu. Bestalde, esan behar dugu Eibarren, Udaletik kanpo gure mozioak beste talde batzuen babesa ere jaso duela, hala nola alderdi politikoen artean Podemos-Ahal Dugu alderdiarena, CCOO, ELA, LAB eta UGT sindikatuena, EGI eta Ernai gazte erakundeena eta Nalua Eibarko Talde Feministarena. Azken hauek, gainera, mozioa babesteaz gain, emakume presoekiko euren kezka azaldu nahi izan dute, emakumeak izateagatik are bakartuagoak, are isolatuagok daudelako”.